paragraph_text: Britanac Cameron Earl, Belgijanac Charles de Tornaco i Amerikanac Chet Miller vode se kao vozači koji su izgubili živote u Formuli 1 prije Marimóna. No Earl je poginuo na testiranjima, Miller na 500 milja Indianapolisa, a Tornaco na utrci u Modeni koja se nije bodovala za naslov prvaka. Tako da je Marimón ostao zapisan u povijesti Formule 1 kao prvi vozač koji je poginuo u tijekom jednog Grand Prix vikenda.